open-index/open-wikipedia-markdown huggingface dataset:
Ogedegbe (surname)

**Ogedegbe** na Naija surnem. Ogbonge pipo wit di surnem inklud:

*Best Ogedegbe (1954-2009), Naija futbol gokipa
*Gbenga Ogedegbe, Naija Amerikan doktor
*Ogedegbe of Ilesa (1822-1910), Yoruba chief and faita
Zofia Kowalewska

**Zofia Kowalewska** ( dey bon am in 1853 for Bakszty Male an e kpai in 1918 for Minsk) na wuman wey kom from Poland wey dey rait histri, e dey stodi an rekod how dem dey du tins for lokal way. Zofia na wuman wey stil dey fight for pipul so dat dia life go beta.
## How e tek stat life an wok
Na for 1853 dey bon Zofia Kowalewska in *"Bakszty Male*". Bakszty Male dey pat of di aria wey Russia empaya dey kontro bifor bifor. Zofia famili get plenti land wey dem de kontro for Poland. Zofia nem bifor e mari na Zofia Lẹtowski. Na Eugeniusz Zawadzki wey kom from Vilnius County Zofia mari. Wen e dey e house, e dey tish edukeshon tins an also dey sikrit tish Poland langwej an histri of Poland. E rili wok wel wel mek Poland kolsho no kpai among di lokal pipul of Poland.
For di buk-dem wey Zofia Kowalewska dey rait, e dey tok abaut di plan an hope wey all Poland pipul get dorin di January riot in Poland an how Poland pipul dey live an du tins in Minsk. Zofia Kowalewska rait tori abaut tins wey hoganazashon wey dey fight govamet dey du in Poland. E stil rait abaut how dos hoganazashon tek stat in 1863. Na Józef Zawadzki buk-shop wey de Vilnius poblish meni of di buks-dem wey Zofia Kowalewska rait. Zofia like to dey rait abaut di lokal tradishonal tori an e stil like to dey rait abaut pipul kolsho, how pipul dey du tins in dia lokal ways. Zofia sopot di *"Polish Sosaheti for Edukeshon an Shariti*" wey de Minsk. Zofia stil rait hatiku an smol smol tori in *"Kurier Litewski"* an "*Eisla"*
Na February 22, 1918 Zofia kpai in Minsk di kapital of Belarus.
Na February 22, 1918 Sofia kpai in Minsk. Minsk na di kapital of Belarus.

## Buk-dem wey e don rait
* *Obrazki Mińskie 1850-1863*, nakładem księgarnia Józefa Zawadzkiego w Wilnie, 1912
* *Ze wspomnień wygnańca z roku 1863*, nakładem księgarnia Józefa Zawadzkiego w Wilnie, 1912
* *Z pamiętników doktora:powieść współczesna*, nakładem księgarnia Józefa Zawadzkiego w Wilnie 1913
* *Dzieje powstania lidzkiego: wspomnienie o Ludwiku Narbucie*, nakładem Wyd. "Dziennika Wileńskiego" w Wilnie, 1934
Kateryna Pavlenko

**Kateryna Anatoliivna Pavlenko** (dey bon am August 10, 1988) na Ukraine singa, komposa an na pesin wey de stodis an rekod how dem dey du tins for lokal way. Pipul sabi am wel wel as **Monokate**. Na Pavlenko bi di lid singa of di Ukraine folk band Go_A. Na Go_A band repriset Ukraine at di Eurovision Song Contest 2020 wit di song "Solovey". Wen dey kansu di program bikos of COVID-19 Pandemic, di band repriset Ukraine again in 2021 wit di song Shum.
## How e tek stat life
Na August 10, 1988 dey bon Pavlenko Nizhyn, Chernihiv Oblast, in Ukraine. ( at dat time di nem of Ukraine na Ukraine SSR). Chernihiv Oblast na one siti wey de North-East side of Kyiv, di kapital of Ukraine. Pavlenko mama dey wok for di militri an dey no de give am eni mini for di wok dia. Dis one mins sey Pavlenko famili poor no bi smol an for sometime dey no even get ples to stey. Pavlenko gro up lisinin to tradishonal muzik. E gra-ma na singa an e tish Pavlenko how to sing tradishonal mizik. Di metod wey e gra-ma tish am na White Vois.
Pavlenko gra-pa sabi play one muzikal instrumet kol Accordion. Pavlenko mama sef dey sing inside one tradishonal song muzikal band.

Wen Pavlenko still dey skul, e go rid muzik an e tisha-dem wan mek e bi singa wey go dey sing for stage lol *"opera"* singa. In Pavlenko mind, na singa wey de sing muzik wey di muzik dey loud e wan dey sing. Bikos of dis one, Pavlenko join one lokal rock band an wen e gro up smol an e pafom for meni show.
## How e tek go skul
Pavlenko go Nizhyn Skul of Kolsho an Ant an e finish di soul in 2009. E kom enta Kyiv Nashonal Yunivasiti of Kolsho an Akts go rid Folklore an e finish in 2013.
## How e tek wok
Pavlenko don hep daret meni group wey dey pafom. E don hep daret di popular band  wey de araund Berezan, Kyiv Oblast. Pavlenko is di lid singa of di band Go_A an e don rait an poblish e own muzik onda one fake nem wey Hi Monokate.
Yei Theodara Ozaki

**Yei Evelyn Theodara Kate Ozaki** (dey bon am December 1870 an e kpai on December 28, 1932) na Japan wuman wey dey chenj Japan smol smol tori to anoda langwej for pipul to ondastand. Some pipul komplain abaut e wok but afta e kpai dey kom riprint e wok meni times.
## How e tek stat life
Na for London dey bon Yei Theodara Ozaki in 1871. Ozaki papa nem na Baron Saburō Ozaki an e mama nem na  Bathia Catherine Morrison wey kom from England ( dey bon am 1843 an e kpai 1936). E papa Baron Saburô Ozaki bi one of di fest Japan men to go rid in Europe or Amerika. Ozaki mama bi di gel-pikin of William Mason Morrison ( dey bon am in 1819 an e kpai in 1885) wey e bon wit Mary Anne Morrison. Ozaki mama wey dey tish in England mit Ozaki papa wen e kom len for e klass an both of dem mari in 1869.

For one buk wey Mary Fraser rait wit di tahitu *"A Biological Sketch; from Warrior of old Japan and others stories"* e tok sey Ozaki mama wey bi Bathia to live togeda with Ozaki papa. E stil tok sey Ozaki mama  stil bon anoda two gel-pikin: Masako Maude Mary Harriett Ozaki (dey bon am in January 1872) an Kimie Bathia Alexandra Ozaki ( dey bon am in 1873 an e kpai 1964).
Ozaki papa kom bak to Japan in 1873 bikos e wan mari one wuman wey e famili get mouth as dey don plan di marej sins. Di nem of dat wuman na *Toda Yae*. Dis one hapun bikos dey wan mek di famili nem *Toda* no kpai.
Leta, Ozaki papa komot from Japan an get a job for St. Petersburg wey dey Russia so dat e go fit dey klose to Ozaki mama. Na in 1880 di famili of Baron Ozaki kom gri sey dia pikin rili don mari Ozaki mama an dey put e nem in di list of wife wey dey dia famili histri.
Berit Skjefte

**Berit Tørrisdatter Skjefte Pynten** (dey bon am araund 1809 an e kpai in 1899) na one wuman wey kom from Norway wey sabi play one tradishonal Norway muzik instrumet wey bi like ginta kol langeleik.Pipul stil no Berit Skjefte as **Berit på Pynte** or **Berit Pynte**. Skjefte kom from Vestre Slidre wey de Valdres aria. E bikom popular wel wel for Norway bikos of how e tek sabi pafom in front of pipul an how e dey yuz babi wey dey dans pafom.
infat, Na from Skjefte paformas di two muzik komposa Edvard Grieg an Ludvig Mathias Lindeman dey get hidiya or inspireshon to du dia wok. Dey kip three instrumet-dem wey Skjefte dey yuz pafom  inside Ringve Museum wey de Trondheim.

## How e tek stat life
Na for Vestre Slidres dey bon Berit Tørrisdatter araund 1809. Skjefte papa nem na Tørris Toresen ( dey bon am in 1772) an e mama nem na Marit Tørris (dey bon am in 1778 an e nem bifor e mari na Gjermundsdatter). Skjefte papa na souja an farma. Na inside Gryte farm e tek gro up. Skjefte mari Andris Andrissen Skjefte ( dey bon am in 1804). E hosband wok na farma an pesin wey dey menshon land. One gossip wey dey go raund dat time bi sey, Skjefte an e hosband yuz just five pot of ogogoro tek kolet di house wey de klose to main road to Vestlandet. Di nem of di house na Pynten.
## How e tek wok
Wen Skjefte go find hanima for bush wey dey go chop, Skjefte go dey house dey kolet mini from pipul wey wan am to play di langeleik instrumet for dem. Di house Pynten na beta restin ples for meni Norway pipul an pipul wey fourin pipul wey dey travul on di main road to Bergen.
Skjefte get bizness sense bikos e sabi to mek motor driva to stop an allow di pasenja to kom an enjoi di muzik *"Berit på Pynte*".
Heidi Aklaseaq Senungetuk

**Heidi Aklaseaq Senungetuk** na Alaska wuman wey bi professor wey dey stodi how difren difren kolsho dey mek muzik an e stil bi muzishan. E na pikin of Ronald Senungetuk an Turid Senungetuk. Senungetuk stil bi gran-pikin of Helen and Willie Senungetuk. Na from [Wales, Alaska]] bi di orijin of e famili histri.
Senungetuk gro up in Fairbanks. E papa fom di Native Art Center an e stil bi di head of dipatmet of Akt at di Yunivasiti of Alaska.

Na from Wesleyan Yunivasiti Senungetuk tek du e Ph.D in *"Ethnomusicology"*. Wetin e wok on for e Ph.D na how native pipul dey du muzik an dans in di siti aria wey de araund di Arctic
## How e tek wok
Heidi Aklaseaq Senungetuk get e Bashelor an Masta digri from Oberlin Kolej Konservetori of Muzik an di Yunivasiti of Michigan Skul of Muzik. Na how to play an paform Violin e go rid.
Wen e din kolet e Ph.D satifiket in *"Ethnomusicology"* from Wesleyan Yunivasiti, e wok for McGill Yunivasiti as di fest post-graduate risasha in lokal langwej. Na Senungetuk bi di fest skolar in Yunivasiti of Alaska Archorage wey dey tish Alaska Native Stodis. Senungetuk dey tish *"ethnomusicology*" as assistat professor at di Yunivasiti of Alaska Anchorage.
Senungetuk get posishon at di Louisiana Philharmonic wey de New Orleans as pesin wey sabi play Violin. E stil get posishon in di Tulsa Philharmonic, in di Breckenridge Muzik Festiva in Colorado, in di Anchorage Symphony Orchestra.

Senungetuk don pafom yuzin di Violin in front of pipul at di *"Inuit Artist's World Showcase"* wey happun for Inukjuak in Kanada. E stil don pafom at di Nashonal Musium of di Amerika Indian wey de Washington, D.C in dia klasika siris. Senungetuk don pafom at di Nashonal Gallery of Arts an for di Amerika Musium of Nashoral Histri
Peter Palmer Ekeh

**Peter Palmer Ekeh** (dem bon am for August 8, 1937 and e kpai for November 17, 2020), wey pipo sabi as **Peter Ekeh**, na di lait Naija soshologist and univasiti tisha.

E bi profesor, di chairmo of di Dipatment of Politiko Sayens for di Univasiti of Ibadon (1978-1983) and di chairmo of di Ibadon Univasiti Pres (1983-1988). E bi di Presido and chairmo of di Urhobo Historiko Sosaiti, wey e stat for 1999 and becos of am "pipo go sabi Urhobo kolsho and histri mek e for nor los". Na im stat di Naija Skolas for Dailog. For 14 March 2023, Isaiah Ogedegbe tok say e si am as "one of Urhobo ogbonge skolas wey don show konsan about building im students and giving dem koret norlej of politiko sayens". Bifor nau, dem don konsida am as "iroko tree for di fid of politiko sayens and soshologi".
Dem sabi am evriwie as beta raita, wit meni koret buks and atikuls wey e rait. Him 1975 atikul: "Kolonialisim and di Two Pobliks for Afrika: A Theoretiko Stetment" na one of di most cited works for di fid of Afrikan, politiko and soshologiko studis for som univasitis all ova di world.
Dem rimemba am as a husband, papa, grandpapa, and skola.

## Pej wey konsan dis one
* Isaiah Ogedegbe
## Wie dem gada di tori
Ogedengbe of Ilesa

**Ogedengbe of Ilesa** (dem bon am for 1822 and e kpai for 1910), wey pipul also sabi as **Ogedengbe Agbogun Gboro**, na di lait Yoruba chief and faita for Yorubaland, part of present-day Naija, wey wok as di Seriki (oga of warriors) wen dem fait di Kiriji Wor (1877-1893) against Ibadon.
## Pej wey konsan dis one
* Isaiah Ogedegbe
Françoise Robin

**Françoise Robin** ( dey bon am in 1968) na Tibet professor wey dey stodi Tibetan at Paris' Nashonal Institute of Oriental Langwej (NALCO). For NALCO, e na espat in di langwej, sinima, an litireshon of Tibet. Na Robin stil bi di general seketri of di intanashonal Hasosiashon for Tibetan Stodis.

## How e tek wok
E go don pass ova twenty times wey Robin don travul go di Himalayan rijion an Tibet. E yuz three month in Nepal in 1993.
Bikos of e risach, Robin stey for ten-month in Tibet in the year 1994. In 1999, Robin get e DEA from INALCO. Na Heather Stoddard supavise di Ph.D pepa wey Robin du in 2003. Di nem of Robin pepa wey e rait for e Ph.D na:*"La littérature de fiction d’expression tibétaine au Tibet depuis 1950 : enjeux identitaires*" ( "Fiction Literature of Tibetan Expression in Tibet after 1950: Identity Issues").

Leta, Robin bikom a professor at INALCO. Na Robin bi di daretor of di Institute of Tibetan Stodis at the College de France from 2009 to 2015). Na e dey kontro di Tibetan divishon of INALCO sins 2011. Robin stil bi di daretor of INALCO Dipatmet of Southeast Asia, Upper Asia an di Pasific from 2013 to 2014.

Na in 2002 Robin bi a memba of di Société  Asiatique an in 2007 till 2010, e bikom a memba of di Hassosiashon for Asia Stodis. E stil enta as memba of di grup from 2017. Robin de among di pipul wey form SFEMT ( The French Society for Study of the Tibetan World) in 2012 an e wok as dia presidor onti 2016. Afta 2016, Robin wok as di grup vais-presidor. Robin still bikom pat of administrashon kansu of di Intanashonal Hassosiashon for Tibetan Stodis in 2016. Na e bi di general seketri sins 2019.
Robin na hassosiate memba of di ''"Research Centre for East Asian Civilizations (CRCAO) at di French Nashonal Senta for Sayentifik Risach
Sophia Morrison

**Sophia Morrison** (24 May 1859-14January 1917)na pesin wey dey fait for *Manx* Kolsho, dey rait an dey kolet Tradishonal biliv Stori an Kostom dem.
Bikos of hau do tins dem wey shi don do tek mek pipul laik Kolsho, me I pipul dey see am as pesin wey get maut wel-wel
among pipul wey mek Manx Kolsho get levul.
Pipul dey rimenba am bikos of di majik stori dem wey shi don rait for Manx, an wey shi poblish for 1911.Wwtin mek pipul know am wel-wel pas na bikos shi dey fait for Manx Kolsho an wit di wok dem wey shi do wit di Manx Langwej Sosaiti an di *Journal* wey shi kol Mannin, wey shi stat to dey koret from 1913 tili wen shi kpai.
## Hau Shi Liv E Laif wen shi stil bi Smol-pikin
Dem bon Sophia Morrison for Reel Isle of Mau,as di nomba three pikin among di 9 pikin wey Charles Morrison(1824-80) an e wife Louisa(e papa nem na Crelin)(1830-1901) bon.
E papa na biznezman wey pipul respet wel-wel.E papa get plenti boat wey dem tek dey kol fish an na e  biud AtholStreet for Peel.
Wen dem kaunt pipul for 1881,dem tok sey na Sophia Morrison dey stay for nomba 7 Athol street,bot e bi like stay shi even dey stay wit anoda famili for nomba 15 for dat Athol street.
Na Clothworker skul for Peel naim Marrison go an shi stodi Muzik wit som of E famili dem frend  Edmund Goodwin.
Na Morrison bidi first pesin wey pas exam for Muzik for di Kolej for Trinity Kolej of Muzik an bikos of dis,dem giv am Awod.
Apat of wetin pipul know abaut am wen shi dey for Kolej araund 11 yia old ,
most of e Laif naim dem no know abaut.
Morrison stay for Ballig,nia On han so dat shi go dey fro dia go skul.
Shi stat to dey put mind for langwej na so shi dey Sabi Manx an French,Irish,Scottish, Gaelic, Italian an Spanish.
Sophia travul go Meni-meni ples like France, Brittany,Italian and Spanish.

## Hau Shi do E Wok
Sophia Morrison put di whole of e Laif to dey keep Manx Kolsho for evei wia.
Wetin mek am put mind wel-wel for Manx Kolsho na bikos sey shi biliv say smol-smol pipul fit foget abaut Manx Kolsho.
Shi rekod plenti tins abaut Manx Olsho an shi dey ekorej Meni pipul to dey sopot Manx Kolsho, to dey rait abaut di Kolsho.
Shi try wel-wel ontop Tradishonal biliv,stori an Kostom dem plus Muzik, shi even mek pipul bogin to dey like enitin abaut Manx.
Yuki Kajiura

**Yuki Kajiura** (wey dem bon for 6 August 1965) na Japan wuman wey bi muzik komposa an muzik produsa. Kajiura don mek meni muzik for meni babi film-dem an some of dem bi: Sword Art online, Puella Magi Madoka Magica, Fate/Zero, The Garden of Sinners, an Pandora Hearts.
As pesin wey sabi mek muzik, Kajiura way of mekin muzik dey difren to oda pipul bikos e sabi join nowadaz muzik wit eletronik muzik.

## How e tek stat life
Na for Tokyo Japan dey bon Yuri Kajiura on August 6, 1965. Muzik don bi pat of Kajiura life sins 1972 as e dey folo go dey play di piano. Di wok wey Kajiura papa dey du mek dia famili pak go West Germany. Wen Kajiura bi seven years old, e rait e fest song wey di tahitu bi:"*Thank you, Good-bye"*. Kajiura rait di song for e gra-mama to tel am gud-bye as Kajiura dey folo e famili komot for Japan.

Kajiura kom bak to Japan wen e de araund 12 to 13 years an dat time e de junior sekondri skul. Kajiura leta finish kolej in Japan. E wok as komputa Disahina onti 1992 bifor e stop di wok to faze mekin of muzik.
In 2002, one Japan muzik band kol See-Saw wok wit anoda Mashimo projet kol hack//Sign. Dorin di prodoshon of di projet, Kajiura mit Emily Bindiger. Emily Bandiger luv Kajiura voice wen e sing sotey e tok sey na Kajiura go pafom ova 10 of di song wey de projet.
Kajiura even tok wit play play sey na Emily Bindiger bi e Inglish tisha for one show wey bi Anime Expo in 2003.

One of di muzik projet wey Kajiura mek na FictionJunction. For *"FictionJunction*", e wok wit oda aktist like Yuuka Nanri, Asuka Kato, an Maori Oda. Di one wey Kajiura du wit Yuuka wey e kol FictionJunction Yuuka popular past.
In 2004, di two of dem, produs an arenj song for Kōichi Mashimo's Madlax. In 2005, dey du dia fest albom togeda wey dey give di nem: "*Destination"*. 
Dey tok sey Yuri Kajiura go bi spesha guest for di pafomans of di Eminence Orchestra show in October 2007. Di nem of dat show na: *"A Night in Fantasia 2007- Symphonic Anime Edition"*

## Wia dem gada di tori
Gjendine Slålien

**Kaia Gjendine Slålien** ( dey bon am 1871 an e kpai 1972) na Norway wuman wey dey hep komot milk from cow an e sabi sing tradishonal muzik. Gjendine muzik dey swit Edvard Greig an e frend-dem we dey lisin to di song. Na in 1891 Edvard Greig an e frend fest go mit Gjendine at Skogadalsbøen wey e dey stey in Vestland. Greig an e frend go pass di road wey mountain full as dem dey go an kom to lisin to e song.
Grieg song *"Gjendines bådnlåt"* de pat of "*Opus 66"19 Norwegian Folk Songs*". As Gjendine dey grow old, na so pipul dey no am more more. Infat, Kween Wilhelmina of di Netherland sef visit am. Wen Gjendine rish 90 years, dey kol am to kom Bergen Festival an for di festival e mit King Olav.
## How e tek stat life
Na for Gjendebu wey de Bøverdai, Lom Municipality dey bon Kaia Gjendine Slålien. E na gel-pikin of Eirik A. Slålien (bon in 1829 an kpai in 1915) an e wife Anne Slålien ( e wife nem bifor marej na Syversdatter.Dey bon e wife 1837 an e kpai 1924). Gjendine papa na farma. Dey give am Gjendine bikos of dat is di nem of e famili land wey dey tek dey du agri-kolsho. Wen Gjendine dey 10 days old, Priest Honoratus Balling baptase am. Na Halvor Olsen Slålien e mari.Halvor Olsen Slålien na farma an pesin wey dey show pipul road as dem dey waka araund for di plaze. E hosband sabi play di violin veri wel wel.
Na Gjendine mama an e gra-pa tish am meni of di song wey e sabi sing.
## How e tek wok as singa
As a young gel, Gjendine dey stet wit e papa for Gjendebu dorin di dry sisin an leta e go go di mountain side by e sef or folo pipul wey get farms for Skogadalsbøen. Na wen e bi 20 years old in 1891 e mit Edvard Grieg an e frend wey dey jos de waka abaut for di mountain side. Grieg frend-dem na Frants Beyer an di Holland komposa Julius Röntgen.
Mary Winslow Smyth

**Mary Winslow Smyth** ( dey bon am March 26, 1873 an e kpai in 1937) na Amerika wuman wey dey stodi an rekod how dem dey du tins for lokal way an e stil dey kolet tradishonal song-dem in di heli 20 senturi.

## How e tek stat life an go skul
Na for Bangor, Maine dey bon Mary Winslow Smyth on March 26, 1873. Smyth gra-pa na professor for Bowdoin Kolej.Smyth mama kom from old-line  Bangor  an dorin dry sisin r sry stry Islesford, Maine. Smyth finish from Smith Kolej in 1895. Na for 1897, Smyth kolet e Masta satifiket. Smyth get e Ph.D satifiket in Inglish from Yale Yunivasiti in 1905. E stil wok as Hassosiate professor at Elmira Kolej from 1922 to 1924.
E fest dey kolet an kip tradishonal song on e own bifor e kom join bodi wit Fannie Hardy Eckstorm. Fannie Hardy Eckstorm na pesin wey de stock an rekod how dem dey du tins for lokal way too.
Smyth join bodi wit Fannie Eckstorm to rait an rilis di 1927 buk *" Minstrelsy of Maine: Folk-Songs and Ballads of the woods and the Coast"*. Smyth dey gada tradishonal song from pipul wey dey stey for wata-side. Half of di tins dem wey de inside di buk kom from di wata-side pipul-dem (E patna faze pipul wey dey cut wood an pipul wey no de wata-side)

Phillips Barry rili like di wok wey Smyth an Eckstorm dey du, an e wok wit dem. Dia sekod buk, *"British Ballads from Maine: The  Development of Popular songs with Texts and Airs"* (1929) add Barry as one of di editor. If sey di way all of dem tek wok bring beta risot, Smyth no too hapi sey dey add Barry as editor for di buk. E tok sey even if Barry wok for di buk, e wok for di buk no rish for dem to add am as editor, an sey na bikos of di big skul wey e go an bikos of e na man na e mek di poblisha of di buk add e nem.

Smyth sabi rekod an kip song an e na beta risasha. Wen e tok abaut e wok for one niuz-pepa kol Bangor Daily News, e tok abaut di hard wok, pasiens, an luck wey all of dem ( Smyth, Eckstorm)  put for dia wok to get beta risot. Akordin to Symth, e tok sey Meni pipul dey wonda if dey tok sey dey wan lisin an rekod dia old song. So Smyth an di odas nid to play wit dem fest, win dia trust bifor pipul go gri give or sing to dem.
Ola Belle Reed

**Ola Belle Reed** (dey bon am August 18, 1916 an e kpai on August 16, 2002) na Amerika wuman wey dey sing Appalachian tradishonal muzik. E na song-raita an e sabi play di muzik instrumet wey bi like ginta kol banjo.
## How e tek stat life
Na for Grassy Creek, Ashe County, North Carolina dey bon Reed on August 18, 1916. Di nem wey de e birth satifiket na Ola Wave Campbell. Reed papa nem na Arthur Campbell an e mama nem na Ellen Campbell (e mama nem bifor marej na Osborne). Reed na nomba four pikin out of di thirteen pikin-dem wey e peret bon.
Reed from smol sabi di clawhammer-style banjo as e dey play am wen e famili dey sing di old song wey pipul araund di montain aria dey sing. Reed mama famili-dem an Reed mama famili-dem too sabi di banjo instrumet wel wel. Reed gra-pa wey bon e mama wey e nem na Alexander Campbell sabi di violin wel. Reed papa sef sabi play violin, banjo, ginta, an organ wel too. Na Reed onku Dockery Campbell pipul biliv sey na e tish Reed how to play di *"clawhammer-style banjo*". From Reed mama side, Bob Ingraham dey tish for singin skul an e onku Herb Osborne sabi sing oda pipul song wel. Na Reed mama an gra-ma tish Reed how to sing song.

## How e tek wok
Wen Reed don bi tineja, e famili pak go Souta Pennsylvania. In di mid-1930s, Reed join di *"The North Carolina Ridge Runners"*. Leta, e fom a band kol *"The New River Boys and Girls"* wit e broda Alex Campbell. Alex Campbell leta go opun di *"New River Ranch in [[Rising Sun]] in Maryland. Meni muzishan kom di ples kom pafom onto 1958 wen dey skata di ples. Dey leta bi di *"House band*" an dey kom dey oafom live sho at anoda muzik park  kol *"Sunset Park*" in [[West Grove]], Pennsylvania.

Reed song dey always tok abaut life an tradishon of [[Appalachian]] pipul.Odas muzishan don ripit e song wey de popular. [[Del McCoury]], [[Tim O'Brien]], an [[Marty Stuart]] don sing one of e song wey de popular "*High on the mountain*". Del McCoury as wel as Tim O'Brien don sing anoda of e song "*I've Endured"*. Dey nem one muzik grup wey de New York [[Ollabelle]] bikos of Reed.

Dem dey du one festival evri year Di "*annual Ola Belle Reed Muzik Festival in [Lansing, North Carolina]] to honor Reed Reed life an muzik.
Olajide Fashikun

**Olajide Fashikun** (dem bon am September 14, 1965 an e kpai January 27, 2019) wey pipul sabi wel wel as **Olajide Ayodeji Fashikun**, na di late Naija jonalis wey dem harest for November 2011 ova di tori wey e rait wey tok of koropshon wey dey hapun for the Naija Futbol Federashon.
Fashikun bi di bifor editor of di Nashona Akord Niuspepa and di poblisha of Gong News onti e kpai for January 2019. For 15 October 2019, Isaiah Ogedegbe tok beta tins abaut  Fashikun afta e kpai  and e kol Fashikun "a no-nonsense jonalis, a sports ripota wey nobody fit bribe".
Dem sabi Fashikun wel wel for di way e dey tok an fight mek magomago no dey Naija sports. Dem also sabi am as di persin wey stat di "Adopt an athlete" hidiya to helep upkoming athletes wit moni to go ogbonge kompitishons.

## How e tek stat life
Na for Kaduna wey de Naija dem bon Olajide Fashikun on di 14 September, 1965.

E stat as all round sportsman wey pley futbol, handbol, volibol, basketbol and e win vitori for im kontri.

Fashikun pley handbol for Naija (1979-1999) wen e ritaya from intanashona dutis. E pley futbol for Zabgai of Bauchi (1984); El-Kanemi Wariors of Maiduguri (1985); Zamelek of Egypt (1986-1988) wen injuri mek am comot.

E bi Naija junior 200m wina and rekod hoda for 1979. E bi di yongest pleya for Naija handbol men nashona tim wey win di Afrikan Nashons Kup for 1979.

## Medas
Fashikun don win gold meda at Afrikan Nashons Kup for Legos, Naija for 1980; gold meda at Afrikan Nashons Kup for Baushi, Naija for 1984; gold meda at NIPOGA for 1985 for Kaduna, Naija; bronze meda at Naija Univasitis Games Asosiashon (NUGA) for 1988 for Kalaba, Naija; gold meda at NUGA for 1998 for Kano, Naija.

## Buk
*Issues in Nigerian Social Work Administration

## Posishons
E bi di bifor editor of di Nashona Akord Niuspepa, di sports editor of di Herald Niuspepa and di senior sports ripota of ThisDay Niuspepa. E bi also di managing editor of Gong News and pipo sabi am for im koret ripots. E don bi leshora bifor for di Kwara State Polytechnic and e na di bifor chairmo of di Sports Raitas Asosiashon of Naija, Kwara State rejon.

Fashikun bi di bifor daretor, Sports Development and Marketing wit di Naija Sports Development Fund Incorporated.
## How e tek kpai an e beriha
Fashikun kpai one Sunday morning for 27 January 2019 for di Fedra Medkol Senta, Jabi for Abuja, Naija afta a brief siknes. E bi 54 years old.

Dem beri am for Wednesday, 30 January 2019 for di ples wie e kom fom, Obbo-Aiyegunle wey dey for Ekiti Loka Gofment Area of Kwara Stet, Naija. E dai leave im old mama, wife and four pikins.

For 25 March 2023, Isaiah Ogedegbe once again prez Fashikun for im atikul and e tok say, "E bi sports jonalis bifor wey bin give sports jonalisim a niu definishon, di man wit di acidik biro wey bin rait truth to pawa. E bin dey tok im mind evri taim, yuzing im ogbonge websait Gong Nius to expose wayo and koropshon".

## Wie dem gada di tori
Susanne Rosenberg

**Sussane Rosenberg** (dey bon am August 29, 1957) na Sweden wuman wey sabi sing tradishonal song. E na professor an risasha.
Sussane Rosenberg gro up outside Stockholm an e dey sing eni wia wey e si shans to sing sins heli 1980s. Na for Royal Kolej of Muzik, Stockholm e go stodi for one paformas program in 1984 go rish 1988. For di skul, Rosenberg  don dey tish tradishonal muzik an e na profesor sins 2006.
Bitwin 2004 go rish 2008, Na Rosenberg bi di head of Dipatmet of Folk Muzik.

## How e tek wok
Rosenberg rid Musicology  in Stockholm Yunivasiti from 1982 go rish 1984. E stodis na abaut how one patikula tradishonal singa dey yuz sing. E wok as tisha for Sibelius Akademi in Helsinki from 1987 to 1991. Rosenberg tok abaut e risach wey e wan tek kolet e Ph.D satifiket wit di komitee wey dey give satifiket in  Royal Kolej of Muzik in Stockholm an di Sibelius Akademi wit e pepa: *"Kurbits-ReBoot: Swedish Folk singing in a new artistic context*".

## Muzik karia
Rosenberg na one of di popular tradishonal muzishan wey kom from Sweden . E sabi yuz gud vois teknik dey sing *baroque*, *jazz* an nowadaz muzik. E stil dey wok as risasha, tisha, komposa, an raita.

Rosenberg de among di pipul wey no let tradishonal muzik song-dem no kpai as e dey risach dem an dey yuz am sing for e song. For 1990s, Rosenberg divelop meni sound in tradishonal singin in di group wey e fom *"Folk Women's Choir*" (1993-1996). E don rait song for some muzik group like *"Pust'" (2000), *"Stjärnan*" (2013), *"Miss a Vox Mundi*" (2021)
In Sweden, Rosenberg don join bodi wit di komposa [[Karin Rehnqvist]] an du meni wey Rosenberg do like: *"Puksänger-Lockrop"* (1989), *"Hrtluft"* (1993), *"Rädda mig ur dyn*" (1997), *"Sä gär en dag''" (2000). Rosenberg don also join bodi wit some daretor like Peter Oskarsson ( Den Agora Vreden, 1988-1990) an Leif Stinnerborn ("Ljuset" 1996).
Sona Burstein

**Sona Burstein** (1897-1971)na  one pesin wey dey wok for wia dem dey keep pld-ols tins(Museum),pesin wey dey stodi Tradishonal biliv, Stori an Kostom dem, an pesin wey dey stodi histri of old age an old pipul dem.
Patricia Lysaght

**Patricia Lysaght** ( dey bon am in 1948]] na Ireland wuman wey dey stodi an rekod how dem dey du tins for lokal way. Lysaght na Professor Emerita of *European Ethnology, [[University College Dublin| Yunivasiti Kolej, Dublin]]* in Ireland.

## How e tek stat life an go skul
Na for *County Flare* dey bon Patricia Lysaght. Lysaght fest dey rid law bifor e kom chenj to ridin Ireland Langwej an Litirashun, an *European Folklore an Ethnology*. Lysaght finish e Ph.D at di Nashonal Yunivasiti of Ireland in 1982.
## How e tek wok
Lysaght poblish one buk in 1985 wit di nem *The banshee: a study in belief and legends about the Irish supernatural death-messenger*. E poblish di buk base on e Ph.D Pepa wey e rait. One pesin wey check di buk tok sey na beta buk for Ireland tradishonal tori an intanashonal tradishonal tori stodis.
For di time wey Lysaght don wok, e don rait ten buks an rait ova one hundered hatikuls.
Di risach wok wey Lysaght dey rait na abaut tradishonal majik tori of Ireland an on Ireland food an how Ireland pipuk dey produs dem.
Na Lysaght bi di presidor of di *International for *Ethnology* Folklore's Working Group on Food Research*. Lysaght don wok as Editor of both Folklore ( Jonal of di Folklores Sosaheti, London) an *Béaloideas* (Jonal of di Folklore of Ireland Sosaheti, Dublin).
## Awod-dem
Lysaght don get meni skolaship an visitin professor at a nomba of intanashonal Yunivasiti an Institute like Westfälishe Wilhelms-Universität, Münster, an di Russian Akademi of Sayens, wey de Moscow.

Dey chuz Lysaght as memba of di Royal Irish Akademi in 2006. E stil bi memba of di Royal *Gustavus Adolphus Aka demi for Swedish Folk Kolsho*. Di Akademi give am di *Torsten Janckes minnesfond prize* awod for di way e tek wok in *Folkloristic an Ethnological Scholarship* in to 2013. Lysaght stil kolet di *Coote Lake Medal of the Folklore Society* for di beta wok wey e du in risach an skolaship.
Frances Densmore

**Frances Densmore** (May 21,1867-June5,1957)na one Amerika pesin wey stodi wia  pipul kom from an Dia orijin, an shi stodi hau to tok abaut pipul an Dia Kolsho.Dem bon am for Red Wing, Minnesota.
Pipul know say Densmore stodi Amerika Native Muzik an Kolsho an we fit kol am pesin wey stodi difren-difren pipul Muzik an hau Dem rezembul demsef
## Tori abaut E Laif
Wen shi stil bi smol-pikin, shi stat to dey laik Dakota pipul Muzik dem.
Shi yuz 3yias to stodi Muzik for Oberlin Kolej.Wen shi stil dey skul wen twenty senturi jus stat, shi wok as Muzik Tisha wit Native Americans Nationwide, an as shi dey learn , shi dey rekod, an dey dey rait dia Muzik an even dey rait abaut hau Dem fit yuz am inside dia Kolsho to mek American Native dem stat *Western*Kostom dem.
ISBN (identifier)

As tori infom os the**Intanashona Standard Buk Numba**, **ISBN**, na one special komesha buk identifaya barcode. Di bukselas and stashonas W.H. Smith, na dem stat di ISBN mata for di United Kingdom for 1966.
Tejaswini Niranjana

**Tejaswini Niranjana** (dey bon am July 26, 1958) na Indian professor. E dey stock difren kolsho, dey translet an e dey rait buk. Pioul sabi Niranjana wel wel bikos e don add nolej to kolsho stodis, gender stodis, translashon, an ethnomusicology ( na di one of Indian muzik e rait pass). E papa nem na Kulakunda Shiva Rao but pipul sabi am as Niranjana an e mama nem na Anupama Niranjana. Niranjana papa na dey rait film an also buks an e mama sef dey rait buk. Niranjana hosband na Ashish Rajadhyaksha wey bi raita an pesin wey dey stodi kolsho of pipul.

In 2021, dey give Tejaswini Niranjana one awod wey bi American Literacy Translators Association Prize for prose fiction Translashon. Na one buk kol *No Presents Please* a Jayant Kaikini rait. Di buk na smol smol tori wey tok abaut abaut Mumbai siti. Di buk *No Present Please till kolet di [[DSC Prize for South Asian Literature 2018]] in 2019. Dey tok sey na Niranjana an Jayant Kaikini get di awod togeda.

Na Niranjana stil get di *'2018 Humanities and Social Sciences Prestigious Fellowship, Research Grants Council, Hong Kong.*' Na e stil kolet di [[Karnataka Sahitya Aka demi Award]] for Best Translashon of 1994.
Wetin dey tek no Niranjana pass na wetin e rait abaut how govamet of oda kontri go wan dey kontro anoda kontri an translashon, e raitin abaut wetin wuman dey sofa an di "kweshon kolsho" in India. Pipul stil no am for e risach on muzik ( patikula muzik wey kom from Karibian, Hindustani klasika muzik, an Indian-China kolabo).

Niranjana get Masta digre in Inglish an *"Aesthetics*" from di [[University of Bombay| Yunivasiti of Bombay]]. E get a MPhil in *Linguistics'' from di Yunivasiti of Pune, an a Ph.D from di Yunivasiti of Kalifornia, Los Angeles.

Niranjana dey among di pipul wey fom an e stil bi sinior fello at di Center for Study of Culture and Society, Bangalore.
Tolulope Arotile

**Tolulope Arotile**, (dem bon am for Disemba 13, 1995 and shi kpai for July 14, 2020), wey pipo sabi as **Tolulope Oluwatoyin Sarah Arotile**, na di lait Naija fest wuman faita helikopta pilot for di Naija Air Force.
Dem sabi am as persin wey fait against insekuriti for di northern stets of Naija.
For 29 July 2020, Isaiah Ogedegbe prez Arotile for im tribot and e kol am "a young, brilliant, and brave lady wit a promising future".
## Birth, edukeshon and kariha
Na Mr and Mrs Akintunde Arotile bin bon Tolulope Arotile for Kaduna, Naija for 13 Disemba 1995, but shi kom fom di Iffe area for Ijumu Lokal Gofment Area of Kogi Stet, Naija.

Shi bin atend Air Force Primari Skul, Kaduna fom 2000 rish 2005 and Air Force Sekondari Skul, Kaduna fom 2006 rish 2011 bifor shi leta gain admishon into di Naija Difens Akademi, Kaduna as a memba of 64 Regula Kos for 22 Septemba 2012, wie shi get Bashilor digre for Matimatis.

Arotile bin tok say shi join di militari bicos of ha luv for di militari. Shi also bin tok say to bi a militari ofisa na ha long taim drim.

Dem komishon am into di Naija Airforce for 16 Septemba 2017 as a memba of di Naija Difens Akademi Regula Kos 64.

Shi bin hold a komesha pilot license and also patek for tactika flying training for di Agusta 109 Pawa Atak Helikopta for Itali.

For Oktoba 2019, di Naija Air Force bin dekoret am as di fest wuman pilot wey di service go get in 55 years.

## Dai and beriha
For 14 July 2020, les dan eight months since ha dekoreshon, Tolulope Arotile kpai at di age of 24 for Kaduna, Naija. Di Naija Presido, di NAF, and di Naija pipo bin show konsan abaut ha dai and di cos of ha dai na bicos shi injor for ha head wen one moto jam ha.

Dem beri ha for 23 July 2020. Dem rimemba am as a gud wuman wey for impact di laif of meni young Naija gels and wumen for di future.

## Wie dem gada di tori
Francisca Oboh-Ikuenobe

**Francisca Oboh Ikuenobi** e dey stodi hau to kontrol water an hau di earth go beta, na fom Ubiaja in Esan South East lokal govmet of Edo noStet|State Shi sabi hau plant dey gro an wetin dey mek am no gro, an na professor of Geology in Department of Geosciences an Geological an petroleum Engineering, shi bi Associate Dean of Academic Affairs in College of Engineering and Computing, Missouri University of Science and Technology.

## Hau e tek stat wok an skol
Oboh-Ikuenobi go Gorretti Girls Grammar School Benin City, Nigeria. Shi get fest klas BSc in geology in 1983. Afta dat one shi wok as production geologist for Shell Production Development Company of Nigeria in Lagos, an pesin wey dey stodi wota an dust wit Shell for dia Laboratory in Warri Delta State, bifor e go bak to skul for im MSc in applied geology in 1987, fom Univasiti of Ife Nigeria (wey Kon bi Obafemi Awolowo Univasiti now).  Afta shi kolet MSc shi dey hep lecturer for Ife Univasiti. Dem giv am  Commonwealth Scholarship Commission awod bikos of hau shi tek wok for Department of Health Sciences, Univasiti of Cambridge ( New Hall, nau Murray Edwards College), wey dem giv am di awod for 1991 wit im thesis 'Palaeoenvironmental Reconstruction of di E2.0 Reservior in di Kolo Creed field, Niger Delta (Nigeria)', shi join Missouri S&T, afta dat one Department of Geology an Geoohysics in 1991 as person wey dey hep profesor in geology.

## Hau e tek du ofis wok
In 1997 Oboh- Ikuenobe bi di associate profesor of geology, in 2005 full Professor an oga for program in geology an geophysics fom 2006 to 2014. Na shi bi dey as chair persin for smol tim for department fom January 2015 to July 2017, na shi bi associate dean for academic wok in di college of Engineering an Computing an na shi don wok for Shipboard Sedimenlogist on di Ocean Drilling program (Leg 159 Eastern Equitorial Atlantic Transform Margin) January to February 1995. Insaid som ofis shi bi president, president an foma president of di AASP (Di Palynological Society), fom 2010 to 2013, memba for Geological Society of America.Shi dey for insaid som pipu wey gada dey stodi hau dey earth dey chenj fom 2012 to 2015, na director for Association for women wey dey  stodi hau earth dey chenj, shi e dey insaid pipu wey dey chek wetin oda pipul rait for di Journal of Africa Earth Science sins 2019.  In 2010 an 2011 shi bi wok shop oga for 'On Cutting Edge',  na wetin dem plan to dey uze gada an tok abaut earth mata wit memba wey  dey stodi hau d earth dey chenj, wey National Association of Geoscience Teachers sopot an National Science Foundation sef uze moni sopot dem, sins 2013 shi bi memba of International Geoscience programme (IGCP).
Effect of Climate Change on Ecosystem

Di way Weyda dey chenj dey hafet hanima wey de waka for graund an di one wey de inside wota, Oda tins wey di weyda wey de chenj evritime dey hafet na tundra, Mangroves, Koral reef an Caves. As evriwie just de hot, as sea level jost dey rise show sey we don dey see di efet of weyda wey just de chenj enihow. Bikos of weyda wey de chenj enihow, di one fit mek some plant or hanimal no dey again, mek di way hanima an plant dey tek kopurate no de again, mek we dey see some hanimal or plant for aria wey de no sopos de, mek forest no dey again, mek levu of hasid wey de sea an ocean go up, mek rain dey fall enihow an mek nashora katakata jost dey hapun.
## Di full Tori
Di way weyda de chenj dey hafet evriwie wey we fit find livin tins. Di hol wold don dey hot pass bifor an dis one dey mek some hanima to komot from wey dem dey stey go oda
Ples (some wey no fit go oda ples don kpai).
One ezampul na how bird dey move abaut. Bikos di weyda dey hot more more, bird nid to go oda ples wey fit di kondishon wey de fit live. Bikos di weyda dey hot more more, snow no too dey fall like bifor again, di levul wey sea di rish don go up wel wel. Di tin wey dey kova di earth mek sunshine to too much wey Oyinbo dey kol *"ozone*" no too strong as bifor an weyda sef no bi like bifor. All dis tins fit hafet how man set dey du tins for the earth an how plant an hanima dey du tins togeda.
From di IPCC Fourth Assessment Report, Pipul wey sabi weyda tins chenj litireshon buk on how weyda wey dey chenj dey hafet plant an hanima, tok sey inside di 30 years wey jos pass, wetin human bein dey du don dey hafet di earth an life wey de inside am. (Rosenzweig *et al* (2007) )
Schneider as oda pipul wey hep as tok sey di way evriwie dey hot more more don hafet some hanima an di relashoship bitwin plant an hanima. Dey even tok sey di wey weyda dey chenj more more go mek some hanima to kpai patapata an di nomba of difren difren hanima an plant go ridus wel wel for di wold.
Climate Change and fisheries

Di way klimet or weyda dey chenj enihow dey hafet fish in meni aria: If Ocean wota hot smol pass as e sopos bi, e go hafet all di fish-dem wey de inside di wota an di plant inside am. If di acid levu wey wota sopos get chenj, e go hafet livin tins inside di wota. Klimet chenj dey hafet di way wota dey flow an e dey mek wie pipul fit find fish we  hard. Klimet chenj dey hafet difren fish in difren way. Klimet chenj dey mek wey we fit find fish inside wota dey chenj an how fish dey produs pikin inside wota. In fact, di way klimet dey chenj  go soon hafet how meni fish de inside wota an how fish bizness go bi. Kontri wey bi sey na onli fish bizness dey tek dey chop go find am veri hard to live. Di nomba of fish wey kontri wey dia weyda dey hot like South Pacific rijion go fit katch go dey low bikos of klimet chenj.

Klimet chenj go hafet fish bizness an eni bizness wey na wota hanima bi di tin wey dem dey sell. Dis one go hard komuniti wey put hope on dis bizness to live. Big wota like sea or Ocean dey hep mek carbon (smoke wey dey kom from fiya) no too plenti as dem dey hol-am mek e no too plenti for di wold, but klimet chenj dey mek am hard for di sea to du am nowadaz.
Klimet chenj don mek di way rain dey fall dey chenj an dis one dey hafet wota wey de side riva an inside fish pond-dem.
Di wey evriwie de ova hot don mek di wota levu ova go up an dis one don mek flood de hapun, disis don plenti an weed full evriwie. Dis one fit korse mek buildin skata an mek prodoshon ridus wel wel.
Greenhouse gas emission

Di way human bein dey du tins dey mek di Wold or *Earth* dey hot more more an oyinbo pipul dey kol dis tin **Greenhouse gas emmision**. Dis hativitis dey korse klimet chenj. Di mejo tin wey dey korse mek di wold dey hot more more na as one gas wey bi Carbon dioxide wey dey komot wen dey put faya on somtin. Wen pesin yuz Coal, petirol an gas to put faya to somtin, dis Carbon dioxide gas dey always komot enta breeze. Di kontri wey dey burn or rilis dis gas pass na China bikos dey too dey yuz Coal. Odas tins wey dey mek Carbon dioxide plenti na pipul wey dey yuz plenti oil an gas du tins.
Anoda tins wey dey mek Carbon dioxide gas plenti na how pipul dey get  heletrisiti or light. One hoganizashon wey dey tok abaut am  di *United States Environmental Protection Agency* tok sey to dey transpot light from one ples to anoda mek up of 27 pacent of greenhouse gas emmison in USA. As pipul dey not down tress an dey levul forest an bush dey mek di hafet of greenhouse effect plenti more an more bikos anoda gas kol *methane* dey folo enta breeze too. 
Some kontena wey get all dis gas fit dey lik an Dis one sef dey hafet di klimet chenj. Somtim, Agrikolshoral pratis like to dey dig graund an di kind fataliza wey pipul dey yuz fit rilis gas like methane or nitrous oxide to di air. Air kondishon an fridge sef fit inkreas di Kliment chenj bikos som gas like fluorine fit get dia way enta air.
Water Supply and sanitation in Nigeria

Na three levul of govamet dey kontro how pipul dey get wota for Naija. Dem bi:
* Fediral govamet of Naija
* Stet govamet
* lokal govamet
Fediral govamet dey kontro all di ples wey wota fit kom out. Stet govamet dey kontro how pipul wey dey stay siti for fit get wota wey dey nid. Lokal govamet dey kontro how pipul for vilej go tek get wota. For Naija, pipul no sabi di one of di three govamet wey dey in kontro sey mek di wota de klin.
In Naija, di kwuliti of wota wey wota korporashon dey give pipul o too gud an di moni wey di korporashon dey risiv bak from it de smol. Even sef di moni wey pipul sopos to pay for getin wota smol, pipul stil no dey pay di moni. Na onli wey assistans wey di korporashon dey get dey mek dem kontiniu bizness.

Nashonal polisi in Naija gri mek kompini an enibodi fit join for bi bizness of wota biziness in Naija.
## How Naija pipul fit get wota
For araund 2015 in Naija, 67 pacent of pipul wey de di kontro fit get di wota wey dey nid. For siti, na 82 pacent of pipul fit get wota wey dey nid an for vilej di nomba na 54 pacent.
Meni pipul in Naija no get klin wota espesiali di pipul wey dey stay for vilej. For wetin di global wota saniteshon an hijenik statistics show, 79 pacent of Naija pipul dey find am hard to get wota. In 2015, na abaut 60 million Naija pipul no fit wota to yuz. For wota wey klin, na onli 33 pacent of Naija pipul get wota wey klin. For Siti-dem na abaut 39 pacent an for vilej-dem na abaut 27 pacent. In Naija as hol, e go rish 122 million pipul wey no get wota wey klin.
Urhobo pipul

Di **Urhobo pipul** na one etnik grup for Saut area of Naija for Delta Stet. Dem bi one of di etnik grup wey plenti pas for Delta Stet. Dem dey spik di Urhobo langwej.

## Ogbonge pipul
*Justus Esiri, aktor
*Kefee, gospo singa an komposa
*Peter Palmer Ekeh, soshologist an univasiti tisha
*Real Warri Pikin, komendia
*Goddowell Avwomakpa, Naija akbishop
*Victor Ejuvwevwo Arikoro, Naija akbishop
*Daniel Dikeji Miyerijesu, Naija bishop
*Stewart Egedegbe, Naija loya
*Isaiah Ogedegbe, Naija relijos figor an blogga
*Paul Eyefian, Naija pastor
*Ruona Oghuvbu, Naija real estate agent

## Lokeshon
Profesor Peter Palmer Ekeh, Fanda of Urhobo Historiko Sosaiti, leta rait for im buk: Studis for Urhobo Kolsho, say "Urhobo fisikali tanda for di Atlantik forest belt wey stretch fom Senegal for West Afrika rish Angola for sentra Afrika. Historikali, dis rijon na di most orijina for all of Afrika. Until di Portuguese waka enta im teritris for di late fiftinth senturi, im forest pipos bin grow dia own foms of civilizeshon, outside influences nor touch am. Dis forest belt of western Afrika, old Christian influences wey spread for North Afrika nor touch am, not even Islamic forces wey kom as far saut as Hausaland for di eleventh senturi. Doh Asian and Arab influences wey kom fom akros di Indian Ocean bin touch East Afrika and even Sentra Afrika, as di mixture of Swahili langwej prove, yet no simila trans-Atlantik influences rish di forest belt until di Portuguese waka kom for di late fiftinth senturi".

## Marenj
Bifor pipo tok say dem do marenj propali for Urhobo kolsho, dem must don pray to di ancestors (Erivwin) and God (Oghene). Di bride papa go say a praya and blesin wit di netif langwej for di kopo.

At dis point, di bride go sidon for di husband lap. Dem go give di blessed drink to di husband who go drink fest; den he go give am to im wife to drink. Di wife go drink and pass am back to ha husband to finish, as a sign of respect. Na dat taim pipo fit kol dem husband and wife.

## Wie dem gada di tori
Effect of Climate Change on Agriculture

Klimet chenj dey rili hafet agrikolsho bios e fit mek plant no too gro an mek plant no too get beta kwuliti. Dis one fit hapun if klimet chenj mek rain no too fall, Weyda too hot, an wota just full evriwie.
Tracy Chapele

**Tracy Chapele**, wey pipul no wel wel as **Tracy Chapele-Ugo**, na Naija jonalis wey bikom di fest Urhobo wuman to kolet shif tahitu for Udu Kindom for di fest taim for ova 100 yies wey di Kindom don de. For 2021, Tracy Chapele tok say na God mek am fit get di tahitu. E tok say "Dis tradishon wey I break na by di grace of God". Shi bi Naija pijin sports komentetor.
Pipul sabi am wel wel as di pesin wey mek plenti Naija pipul wey nor go skul to like Naija sports wit di way e dey yuz pijin langwej tok sport tori.

Na for Delta Stet dem tek bon Tracy Chapele and dis one mek am Urhobo wuman. Shi bi gel pikin of di lait Chief Oletu Chapele, di Okugbe of Udu Kindom. Shi bin graduate fom di Univasiti of Bini wit a Bashilor Digre for English and Literature.
For 25 March 2023, Isaiah Ogedegbe tok beta tins abaut di way Tracy Chapele tek sopot sports divelopmet for Naija and e kol Tracy "one of Afrika ogbonge wuman Naija pijin sports komentetor".
## How shi tek wok
Tracy Chapele don wok as a Naija pijin sports komentetor wit Inspireshon 92.3 FM, Sports Redio 89.9 Brila FM and Wazobia 95.1 FM, Legos. Tracy Chapele stil don hapiya for meni televishon shanel like BBC, Supersports, Channels TV, Plus TV Afrika, Star Times, NTA, AIT, Fuze NG, wie shi bin intaview som of di ogbonge nems for sports.

Akording to Isaiah Ogedegbe, "Shi don mek meni Naija pipo wey no go skul to enjoy sports wit ha yuz of Naija Pidjin".

## Pej wey konsan dis one
* Isaiah Ogedegbe
## Wie dem gada di tori